**זרם פריאר**

**זרם פריאר**  נולד בעיר מינכן שבגרמניה ב 3 ביוני 1926 בנם השלישי של הרב ד"ר מוריץ (משה, יששכר) והגב. רחה פריאר, מייסדת "עליית הנוער". הוא רופא ילדים, כיהן כפרופסור מן המניין באוניברסיטה העברית בירושלים, ייסד את מחלקת הילדים בבית החולים שערי צדק וניהל אותה משנת 1961 ועד חודש יולי 1991.

**תוכן העניינים**

ביוגרפיה

פרסומים

פרסים

**ביוגרפיה**

זרם פריאר גדל בברלין עד אפריל 1939. אז עזב את גרמניה באמצעות הקינדרטרנספורט ועבר לגור בלונדון וללמוד בבית הספר Jewish Secondary School. הוא למד רפואה ב St. Bartholomew’s Hospital Medical School באוניברסיטת לונדון. הוא התמחה ברפואת ילדים בבתי חולים Jenny Lind Hospital for Children, Norwich, Queen Elizabeth Hospital for Children, London, Alder Hey Children’s Hospital, Liverpool וקבל תואר Diploma in Child Health בשנת 1952.

הוא עלה ארצה בשנת 1958 ולאחר שנתיים בפרקטיקה פרטית, התמנה למנהלה הראשון של מחלקת הילדים בבית החולים שערי צדק, בירושלים אותה ניהל משנת 1961 עד לשנת 1991. הוא פתח את בית הספר הראשון בארץ עבור ילדים מאושפזים. הוא היה חלוץ בגסטרואנטרולוגית ילדים בארץ, והראשון בארץ לבצע ביופסית המעי באבחנת מחלת הצליאק. כמו כן היה הראשון לגלות אלרגיה לחלב פרה של תינוקות בארץ והטיפול בה באמצעות התרופה לומודל. הוא היה הראשון להשתמש בהזנה תוך-ורידית בילדים בארץ. הוא פתח מעבדה רוטינית בגסטרואנטרולוגיה וכן מעבדת מחקר באימונולוגיה של מערכת העיכול בבית החולים שערי צדק. בשנת 1990 הוא התמנה פרופסור מן מנין באוניברסיטה העברית.

אחרי מלחמת ששת הימים פריאר התנדב במרפאת ספפורד בעיר העתיקה וניהל שם מרפאת ייעוץ. הוא קיבל רשות ממנהל בית חולים שערי צדק, פרופ' דוד מאיר, לשמור שתי מיטות עבור ילדים ערבים שאין להם ביטוח בריאות , הזקוקים לאשפוז לקבל אשפוז על חשבון בית החולים.

פריאר שירת בכמה תפקידים ציבוריים כולל נשיא, איגוד רופאי הילדים בארץ, משנת 1978 ועד שנת 1981, ואירגן סימפוזיון בין לאומי על הנקה בשנת 1980, וסימפוזיון בין-לאומי על האימונולוגיה של מערכת העיכול והכבד, בשנת 1987. הוא היה נשיא הפגישה השנתית של ה European Society of Pediatric Gastroenterology and Nutrition בירושלים במאי 1995 פריאר היה פרופסור אורח בכמה אוניברסיטאות, כולל אוניברסיטת אדלאיד, ופרת באוסטרליה, אוניברסיטת ניו-יורק, בבופלו, ובאוניברסיטת בירמינגהם, אלבמה.

כעת הוא עורך ראשי של המדור הפדיאטרי בכתב העת הדיגיטלי "Journal club" של חברת אי-מד.

בשנת 1960 הוא התחתן עם מרים, לבית פויכטונגר, ונולדו להם חמישה ילדים, שלומית ז"ל, מיכה, איתן, יוסף ותמר.

**פרסומים**

 פריאר ערך שני ספרים כדלהלן:-

Freier S., Eidelman AI: Human Milk: Its Biological And Social Value. Excerpta Medica Congress Series. No. 518. Elsevier, North Holland. 1980.

Freier S: The Neuroendocrine Immune Network. CRC Press. Boca Raton, 1989.

 פריאר כתב כמה פרקים בספרים רפואיים ומעל 100 מאמרים על מחקר מקורי בעיתונות הרפואית.

**פרסים**

**Buswell award** מהדיקן של בית הספר לרפואה של אוניברסיטת ניו-יורק, בופלו.